b"\n_START_ARTICLE_\nSimulasyon\n_START_SECTION_\nDepinisyon\n_START_PARAGRAPH_\nAng Simulasyon ay isang panggagaya ng operasyon o proseso o sa isang klase ng sistema sa isang nakatakdang oras. Ang paggawa ng prosesong ito ay maaaring gawin sa manwal na paraan o maaring gumamit ng kompyuter. Sa kahit anong paraan na nasabi, nangangailangan ito ng pagtala at paggawa ng mga artipisyal na impormasyon ng sistema, at obserbasyon ng sistema upang maberipika ang mga hinuha sa mga karakter ng totoong sistema_NEWLINE_Ang paguugali ng sistema ay maaaring pag-aralan sa mga tiyak na oras gamit ang isang modelong pang-simulasyon. Ang modelong ito ay nagagawa lamang base sa iba't ibang palagay sa sistemang inoobserbahan. Ang mga palagay na ito ay maaaring sa pormang matematikal, lohikal o simbolikong relasyon sa pagitan ng mga entitites o ang bagay na interes ng pag-aaral. Kapag ang mga ito ay nadebelop na at napatunayan na tama, ang modelong nagawa ay maaari nang gamitin upang malaman ang mga posibilidad na mangyari sa isang sistema kaspag pinatupad ang isang tiyak na polisiya o pagbabago rito. Ang mga potensiyal na pagbabago sa sistema ay maaaring gayahin muna at tingnan sa modelo, para makita ang mga potensiyal na epekto nito at makita ang mga gastos ng mga ito."